CELEX: 32007D0101
Language: sk
Date: 2007-02-14 00:00:00
Title: 2007/101/ES: Rozhodnutie Komisie zo 14. februára 2007 , ktorým sa mení a dopĺňa rozhodnutie 2005/393/ES, pokiaľ ide o zakázané zóny v súvislosti s katarálnou horúčkou oviec (modrý jazyk) [oznámené pod číslom K(2007) 416] (Text s významom pre EHP )

15.2.2007   
            
            
               SK
            
            
               Úradný vestník Európskej únie
            
            
               L 43/40
            
         
      ROZHODNUTIE KOMISIE
   
   zo 14. februára 2007,
   ktorým sa mení a dopĺňa rozhodnutie 2005/393/ES, pokiaľ ide o zakázané zóny v súvislosti s katarálnou horúčkou oviec (modrý jazyk)
   [oznámené pod číslom K(2007) 416]
   (Text s významom pre EHP)
   (2007/101/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 2000/75/ES z 20. novembra 2000 stanovujúcu špecifické ustanovenia pre kontrolu a likvidáciu katarálnej horúčky oviec – modrého jazyka (1), a najmä na jej článok 8 ods. 3,
   keďže:
   
               (1)
            
            
               V smernici 2000/75/ES sa ustanovujú pravidlá kontroly a opatrenia na boj proti katarálnej horúčke oviec v Spoločenstve vrátane zriadenia zón ochrany a dozoru a zákazu, aby zvieratá opúšťali tieto zóny.
            
         
               (2)
            
            
               Rozhodnutím Komisie 2005/393/ES z 23. mája 2005 o zónach ochrany a dozoru vo vzťahu ku katarálnej horúčke oviec a podmienkach vzťahujúcich sa na presun z týchto zón alebo cez tieto zóny (2) sa stanovuje vymedzenie globálnych geografických oblastí, v ktorých majú členské štáty zriadiť zóny ochrany a dozoru (ďalej len „zakázané zóny“) vo vzťahu ku katarálnej horúčke oviec.
            
         
               (3)
            
            
               Dňa 7. decembra 2006 Portugalsko informovalo Komisiu, že preukázateľne zistilo cirkuláciu vírusu v niekoľkých okrajových oblastiach zakázanej zóny.
            
         
               (4)
            
            
               Z tohto dôvodu by sa vzhľadom na súčasnú meteorologickú situáciu v danom regióne mala rozšíriť zakázaná zóna nachádzajúca sa v Portugalsku.
            
         
               (5)
            
            
               Rozhodnutie 2005/393/ES by sa malo zodpovedajúcim spôsobom zmeniť a doplniť.
            
         
               (6)
            
            
               Opatrenia uvedené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Príloha I k rozhodnutiu 2005/393/ES sa mení a dopĺňa v súlade s prílohou k tomuto rozhodnutiu.
   Článok 2
   Toto rozhodnutie je určené členským štátom.
   
      V Bruseli 14. februára 2007
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES L 327, 22.12.2000, s. 74. Smernica naposledy zmenená a doplnená smernicou 2006/104/ES (Ú. v. EÚ L 363, 20.12.2006, s. 352).
   
      (2)  Ú. v. EÚ L 130, 24.5.2005, s. 22. Rozhodnutie naposledy zmenené a doplnené rozhodnutím 2007/28/ES (Ú. v. EÚ L 8, 13.1.2007, s. 51).
   
      PRÍLOHA
      Príloha I k rozhodnutiu 2005/393/ES sa mení a dopĺňa takto:
      Zoznam zakázaných zón v zóne E (sérotyp 4), ktorý sa týka Portugalska, sa nahrádza takto:
      
         „Portugalsko:
         
                     —
                  
                  
                     Regionálne poľnohospodárske riaditeľstvo Algarve: všetky concelhos
                     
                  
               
                     —
                  
                  
                     Regionálne poľnohospodárske riaditeľstvo Alentejo: všetky concelhos
                     
                  
               
                     —
                  
                  
                     Regionálne poľnohospodárske riaditeľstvo Ribatejo e Oeste: všetky concelhos
                     
                  
               
                     —
                  
                  
                     Regionálne poľnohospodárske riaditeľstvo Beira Interior: concelhos Penamacor, Fundão, Idanha-a-Nova, Castelo Branco, Proença-a-Nova, Vila Velha de Ródão a Mação.“